Rajan Chellappa: அதிமுகவுக்கு யார் தலைமை?: கொழுத்திப் போட்டார் ராஜன் செல்லப்பா!! - AIADMK should lead by one leadership says party mla Rajan Chellappa | Samayam Tamil
aiadmk should lead by one leadership says party mla rajan chellappa
Samayam Tamil | Updated: Jun 8, 2019, 05:27PM IST
அதிமுகவுக்கு யார் தலைமை
அதிமுகவுக்கு ஒரே தலைமை வேண்டும் கேட்கிறார் ராஜன் செல்லப்பா
இன்று மதுரையில் இதுகுறித்து ராஜன் செல்லப்பா பத்திரிக்கையாளர்களுக்கு அளித்த பேட்டியில், ''அதிமுகவுக்கு ஒரே தலைமையை உருவாக்குவது பற்றி அதிமுகவின் பொதுக்குழுவில் வலியுறுத்த முடிவு செய்துள்ளோம். இரண்டு தலைமை இருப்பதால் முடிவுகளை உடனுக்குடன் எடுக்க முடியவில்லை. இதனால் கட்சியின் வளர்ச்சி பாதிக்கப்படுகிறது. அதிமுகவுக்கு ஒரே தலைமை தேவை. அந்த தலைமையும் ஜெயலலிதாவால் அறிமுகப்படுத்தப்பட்டவர்களின் கைக்கு செல்ல வேண்டும்.
தற்போது அதிமுகவில் அதிகாரம் யாரிடம் இருக்கிறது என்று தெரியவில்லை. அதேபோல், ஜெயலலிதாவின் ஆளுமைத்திறனும் தற்போது இல்லை. ஆளுமை மிக்க தலைமையை உருவாக்க வேண்டும். நான் சொல்லும் கருத்துகள் கட்சியின் உட்கட்சி பிரச்னையே அல்ல. பொதுவான பிரச்சனை. கீழ்மட்ட தலைவர்களிடம் பிளவுகள் உள்ளது. கட்சியில் எல்லோருக்கும் நெருடல் இருக்கிறது. இந்த நெருடலை தவிர்க்க தங்களது கருத்துக்களை பலரும் தெரிவித்துள்ளனர்.
தேர்தல் வெற்றிக்குப் பின் தேனி எம்.பி. ரவீந்திரநாத் குமாருடன் 9 எம்எல்ஏக்கள் ஜெயலலிதா சமாதிக்கு செல்லாதது ஏன்? அவர்கள் செல்லாதது கட்சிக்குள் இரண்டு தலைமை இருக்கிறது என்பதைக் காட்டுகிறது. அதிமுக கட்சியை யாராலும் அசைத்துக் கூட பார்க்க முடியாது. தினகரன் என்ற மாயை மறைந்துவிட்டது. எனவே அதிமுகவுக்கு ஒரு பொதுச் செயலாளரை நியமிக்க வேண்டும். கட்சியை உடைக்க நினைத்தாலும் அதிமுகவினர் யாரும் விலைக்கு போக மாட்டார்கள்.'' என்று தெரிவித்துள்ளார்.
கடந்த இரண்டு நாட்களுக்கு முன்பு துணை முதல்வர் பன்னீர் செல்வம், அமைச்சர் உதயகுமார் ஆகியோர் ஜெயலலிதாவின் சமாதிக்கு சென்று அஞ்சலி செலுத்தினர். தேனி தொகுதியில் வெற்றி பெற்ற ரவீந்திரநாத்தும் அவர்களுடன் சென்று இருந்தார். ஆனால், சட்டமன்ற இடைத்தேர்தலில் வெற்றி பெற்ற 9 எம்.எல்.ஏ.,க்கள் செல்லவில்லை. இதைத் தான் தற்போது ராஜன் செல்லப்பா சுட்டிக் காட்டுகிறார். அதிமுக தலைமையில் பிளவு இல்லை என்று கடந்த சில நாட்களாக மூத்த தலைவர்கள் கூறி வந்தனர். ஆனால், தற்போது பிளவு இருக்கிறது என்பது ராஜன் செல்லப்பா பேட்டி மூலம் உறுதியாகிறது. இவரது மகன் ராஜன் சத்யன் மதுரை மக்களவை தேர்தலில் போட்டியிட்டு தோல்வி அடைந்தார்.
கொழுத்திப் போட்டார் ராஜன் செல்லப்பா!!
In Videos: அதிமுகவில் பிளவு: ராஜன் செல்லப்பா பேட்டி!!
Web Title AIADMK should lead by one leadership says party mla Rajan Chellappa
மேலும் செய்திகள்:ராஜன் செல்லப்பா|பன்னீர் செல்வம்|தேனி மக்களவை தொகுதி|Theni Constituency|ravindranath kumar|Rajan Chellappa|Panneer Selvam|Edappadi palaniswamy|AIADMK
அதிமுகவுக்கு யார் தலைமை?: கொழுத்திப் போட்டார் ராஜன் செல்லப்பா!!...
நொய்யல் ஆற்றில் தொடர்ந்து வெளியேற்றப்படும் சாயப்பட்டறை கழிவுநீர்...
ரயில் ஏறும் போது பயங்கரம்; ஒசூரில் இளைஞருக்கு இப்படியொரு அதிர்ச்...